**Ce facem cu ce-a rămas?!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce facem cu ce-a rămas?!

...

Ce facem cu ce-a rămas,

Din ce cândva, am tot avut?

Speranța ultimului ceas,

Speranța altui început?

...

Sau să rămânem seci și goi,

Așa cum vor cei ce ne vând,

Aleasă groapă de gunoi?

Ce-au ăștia cu noi de gând?!

...

Și-n fiecare individ,

Oare ce văd ei în noi,

Mai mult decât doar biete oi,

Cu gălbează și Covid?

...

Ce putem face mai mult,

Decât răbdând, doar să tăcem,

Ascultând sunetul mut

Al ultimului recviem?

...

Ce poate face un popor,

Condus de orbi spre cimitir,

Cu legea scrisă din topor

Și Parlamentul în delir?

...

Când totul este de vânzare,

În țara românilor ce mor,

Țara-i un bolnav ce moare

Când doctorul e trădător!